cyanic-selkie/wikianc huggingface dataset:
Finlandia Sahti
Nykyisin panimolta on saatavissa sahtia sen eri muodoissa: vierteenä, valmiina sahtina ja anniskelussa. Finlandia sahdin tuotteet: Finlandia Sahti ja Finlandia Sahti Strong kuuluvat Alkon nk. tilausvalikoimaan ja hyllytuotteena eteläisen Suomen alueella tietyistä Alkon toimipisteistä.
Garry Moore
Televisioon Garry Moore Show siirtyi 1951 ja sitä esitettiin vuoteen 1967 asti. Moore juonsi myös tietokilpailuja I’ve Got a Secret vuosina 1953–1964 ja To Tell the Truth vuosina 1969–1977.
Finlandia Sahti
Finlandia Sahti on valittu Helsinki Beer Festivalilla Vuoden Olueksi vuosina 1999 ja 2003. Vuonna 2004 Finlandia Sahti valittiin tapahtumassa Vuoden Pienpanimo-olueksi ja vuonna 2004 Finlandia strong saavutti kolmannen sijan pienpanimo-oluissa (HBF).
Uudenseelanninliitäjä
Uudenseelanninliitäjä (Puffinus gavia) on ulappaliitäjien heimoon kuuluva Uuden-Seelannin kotoperäinen ulappalintu. Sen elinympäristö käsittää Cookinsalmessa ja Pohjoissaaren koillispuolella olevat saaret. Sen populaation koko on vähintään 100 000 yksilöä. Johann Reinhold Forster kuvaili lajin holotyypin Queen Charlotte Soundista 1844.
Kauhajärven kirkko (Lapua)
Kauhajärven kirkko on Lapuan Kauhajärvellä sijaitseva kyläkirkko. Nykyinen vuonna 1983 valmistunut kirkko on paikallaan toinen. Sen ovat suunnitelleet arkkitehdit Erkki Karvala, Matti Silvennoinen ja Markku Koskinen. Erillisen kellotapulin on suunnitellut Alvar Aalto, tapuli valmistui vuonna 1923. Kellotapuliin on kiinnitetty vaivaispoika vuodelta 1869. Sen tekijä on jäänyt tuntemattomaksi.
Kirkon vieressä on kylän hautausmaa ja sankarihaudat. Sankarimuistomerkki on paljastettu v.1950 ja sen suunnitteli kuvanveistäjä Kaarlo Lamminheimo.
Kauhajärven ensimmäinen kyläkirkko rakennettiin vuosina 1867–1868. Se paloi tuhopolton seurauksena 22. toukokuuta 1981. Vaivaispoika ja kellotapuli onnistuttiin säästämään tulelta. Heti tulipalon jälkeen kyläkirkon hallintokunta päätti yksimielisesti, että palaneen kirkon tilalle rakennetaan uusi kirkko. Tämä rakennettiin talkoovoimin.
Calw
Calw on kaupunki Saksassa, Baden-Württembergin osavaltiossa, 18 kilometriä Pforzheimista etelään ja 33 km Stuttgartista länteen. Se sijaitsee Schwarzwaldin pohjoisosassa Nagold-joen laaksossa. Calw on samannimisen piirikunnan keskuskaupunki. Kesäkuun 2022 lopussa kaupungissa oli 24 095 asukasta.
Historia
Calw syntyi 1000-luvulla Calwin kreivin linnan ympärille, ja ensimmäinen kirjallinen kaupungista on vuodelta 1075. Keskiajalla Calw oli merkittävä kaupankäynnin keskus, erityisesti vaate- ja nahkakaupan. Vuonna 1345 Calw tuli Württembergin alaisuuteen. 1500-luvulla Württembergin herttuat käyttivät Calwia kesäpaikkanaan. 1700-luvulla alkoi puukaupan myötä uusi talouden kukoistuskausi.
Uskonnot
Uskonpuhdistus saapui vuonna 1534 Württembergiin, ja siten myös Calwista tuli evankelis-luterilainen kaupunki. 1800-luvulla Calwiin tuli jälleen katolinen kirkko, ja nykyään kaupungissa ovat molemmat uskontokunnat edustettuina.
Talous ja infrastruktuuri
Calwissa on yli 8 000 työpaikkaa, joista 5 200 on palvelusektorilla ja 2 700 tuotantoaloilla. Calw sijaitsee B 295-, B 296- ja B 463 -teiden varrella. Calwissa on myös rautatieasema ja bussilinjoja.
Teatteri
Calw - Badischer Hof -kulttuurikeskuksessa järjestetään paljon teatterinäytöksiä. Hirsaun luostarijuhlien aikaan myös Calw-Hirsaun luostarin kellarissa järjestetään esityksiä.
Museot
Hermann Hesse -museo esittelee historian tunnetuimman calwilaisen, Herman Hessen, elämää.
Rakennukset
Näkemisen arvoisia ovat kauppatori, Hermann Hessen syntymäkoti ja Nikolainsilta. Hirsaussa voi käydä katsomassa luostarin raunioita.
Alyn Camara
Alyn Camara (s. 31. maaliskuuta 1989 Bergisch Gladbach) on saksalainen pituushyppääjä. 196 senttimetriä pitkä ja 85 kilogrammaa painava Camara edustaa TSV Bayer 04 Leverkusenia.
Camaran ennätys on vuonna 2013 Bad Langensalzassa hypätty 829 cm. Hän oli mukana vuoden 2012 kesäolympialaisissa Lontoossa, jossa hän jäi karsintaan tuloksella 772 cm. Vuoden 2013 MM-kilpailuissa Camara jäi niin ikään karsintaan tuloksella 777 cm. Vuoden 2012 EM-kilpailuissa Helsingissä Camaran kohtalona oli jälleen karsiutuminen, nyt tuloksella 772 cm. Kesäkuussa 2015 Camara sijoittui kolmanneksi Euroopan joukkuemestaruuskilpailuiden Superliigassa tuloksella 811 cm.
Camaran äiti on saksalainen ja isä senegalilainen.
Ennätykset
Sisäradoilla
Frynos (savenvalaja)
Frynos oli antiikin kreikkalainen savenvalaja, joka teki attikalaista mustakuviokeramiikkaa. Hän toimi Ateenassa arkaaisella kaudella noin vuoden 550 eaa. tienoilla.
Frynos luetaan niin kutsuttuihin Pieniin mestareihin. Hänen signeerauksensa tunnetaan kolmesta kyliks-maljasta. Frynoksen vaaseja maalasi hänestä nimensä saanut Frynos-maalari. Heitä on ehdotettu myös samaksi henkilöksi.
Peili (Eija Kantolan albumi)
Peili on Eija Kantolan studioalbumi vuodelta 2012.
Potentiaalikuoppa
Potentiaalikuoppa on kuoppamainen alue, joka ympäröi potentiaalienergian paikallista minimiä. Potentiaalikuoppaan joutunut energia on jäänyt vangiksi kuoppaan eikä se voi muuntua toiseksi energian muodoksi.
Gravitaatiokin on eräänlainen potentiaalikuoppa, jossa potentiaalienergian paikallinen minimi tulkitaan gravitaatiota aiheuttavan massan keskipisteeseen.
Kävelytuoli
Kävelytuoli on tuolin kaltainen väline, jossa seisomista ja kävelemistä opetteleva lapsi on kiinni siten, että hänen jalkansa on pujotettu kankaan aukoista ja hän voi ponnistaa vauhtia jaloillaan lattiasta.
Kävelytuolissa lapsi voi liikkua yllättävän nopeasti. Lapsi saattaa myös ulottua paremmin aiemmin ulottumattomissa olleisiin paikkoihin.
Falaisen motti
Falaisen motti oli taistelutoimi, jossa länsiliittoutuneiden joukot yrittivät saartaa ja tuhota Saksan 7. armeijan ja 5. panssariarmeijan Caenin eteläpuolella Pohjois-Ranskassa. Falaisen motti oli osa suurempaa Normandian taistelua toisessa maailmansodassa.
Taustaa
Saksalaiset käynnistivät Hitlerin määräyksestä 7. elokuuta 1944 operaatio Lüttichin, joka oli vastahyökkäys tarkoituksenaan katkaista yhdysvaltalaisten linjat ja eristää kenraali George S. Pattonin armeija muista liittoutuneiden joukoista. Hyökkäykseen osallistuivat 1. ja 2. SS-panssaridivisioona, 2. ja 116. panssaridivisioona sekä jalkaväkeä kenraalieversti Paul Hausserin komennossa.
Motin muodostaminen
thumb|Kartta Falaisen motin tapahtumista 17. elokuuta motin suu oli kaventunut 10 kilometriin, ja panssaridivisioonat pitivät sitä vielä auki.
Supermarine Spitfire -lentäjä Johnnie Johnson kuvailee hävitystä kuljettuaan alueella ja myös kuvailee miten ruumiiden haju nousi hävittäjien ohjaamoihin saakka. Paddy French -niminen lentäjä kuvaili:
Motin sulkeutuminen
Väylä sulkeutui lopulta kokonaan aamulla 21. elokuuta. Siitä oli ehtinyt päästä läpi lähes 100 000 saksalaista. Liittoutuneet saavuttivat kuitenkin merkittävän voiton, sillä noin 50 000 saksalaista jäi sotavangiksi. Lisäksi heitä kaatui noin 6 000–10 000, joista suuri osa Chamboisin tiellä Argentanin ja Falaisen välillä yrittäessään pakoa motista. Liittoutuneiden joukkojen ylipäällikkö Dwight D. Eisenhower julistikin pakoreitin alueen yhdeksi sodan pahimmista verilöylyistä.
Leonardo Genoni
Leonardo Genoni (s. 28. elokuuta 1987 Semione, Sveitsi) on sveitsiläinen jääkiekkomaalivahti, joka pelaa National League A -joukkue HC Davosissa. Hän torjuu perhostyylillä. Genonin vahvuuksiin kuuluu atleettisuus, periksiantamattomuus, maltti, paineensietokyky, pelinlukutaidot, sijoittuminen, ennakointi ja refleksit.
Seuraura
Genoni on Zürcher SC:n kasvatti. Hän puki miesten peleihin ensimmäisen kerran 16-vuotiaana kaudella 2003–2004, jolloin Genoni toimi ZSC Lionsin luukkuvahtina neljässä National League A -ottelussa ja GCK Lionsin luukkuvahtina kymmenessä ottelussa. Kaudella 2004–2005 hän debytoi GCK Lionsin maalilla. Genoni toimi lähinnä joukkueen kakkosmaalivahtina Mattias Schoderille ja torjui 15 runkosarja- ja yhdessä playoff-ottelussa torjuen kaksi nollapeliä. Hän pelasi kauden aikana miesten pelejä myös seitsemän ottelua lainalla sarjatasoa alempana 1. Ligan EHC Dübendorfissa. Genoni toimi kauden aikana myös ZSC Lionsin luukkuvahtina yhdessä playoff-ottelussa. Kaudella 2005–2006 hän kantoi suurimman osan GCK Lionsin torjuntavastuusta pelaten 17 runkosarja- ja viisi playoff-ottelua. Genoni puki ZSC:n paidan yhteen NLA-otteluun.
Kaudella 2006–2007 Genoni pelasi NLB:tä GCK Lionsin ja Sveitsin alle 20-vuotiaiden maajoukkueen vahvuudessa. Hän puki ZSC Lionsin paidan 11 otteluun, mutta jäi edelleen ilman NLA-debyyttiä. Genoni debytoi kuitenkin HC Davosin NLA-joukkueessa, jossa hän pelasi lainalla Spengler Cupin ajan. Turnaus päättyi joukkueen voittoon. Genoni siirtyi Davosiin kaudeksi 2007–2008. Hän otti itselleen heti joukkueen ykkösmaalivahdin roolin ja pelasi 34 runkosarja- ja 13 playoff-ottelua torjuen yhteensä kuusi nollapeliä. Genoni valittiin kauden päätteeksi NLA:n vuoden tulokkaaksi. Hän edusti Davosia kauden aikana perinteisesti myös Spengler Cupissa, jota joukkue vuosittain isännöi sekä Euroopan seurajoukkueiden mestaruusturnauksessa. Kaudella 2008–2009 Genoni torjui Davosin Sveitsin-mestariksi. Kaudella 2009–2010 hän torjui joukkueen Spengler Cupin finaaliin, mutta turnauksen voitto meni kuitenkin valkovenäläiselle KHL-joukkueelle Dinamo Minskille lukemin 1–3.
Genoni torjui kaudella 2010–2011 runkosarjassa seitsemän nollapeliä, mikä oli eniten koko NLA:ssa. Pudotuspeleissä hän torjui niitä kaksi. Genonilla oli myös runkosarjan paras torjuntaprosentti (93,9 %) ja päästettyjen maalien keskiarvo (1.92). Hän voitti kauden päätteeksi Sveitsin-mestaruuden ja valittiin NLA:n arvokkaimmaksi pelaajaksi, parhaaksi maalivahdiksi (Jacques Plante Trophy) ja myös media valitsi hänet kauden parhaaksi maalivahdiksi. Kaudella 2011–2012 Genonilla oli liigan paras torjuntaprosentti (93,1 %) ja hän torjui myös eniten voittoja (33) runkosarjassa. Genoni torjui kauden aikana myös Davosin Spengler Cupin voittoon. Vuotta myöhemmin joukkue hävisi turnauksen finaalin kuitenkin Kanadalle murskalukemin 7–2. Kaudella 2014–2015 Genoni torjui Davosin Sveitsin-mestariksi. Hänet valittiin kauden aikana myös Spengler Cupin tähdistökentälliseen. Helmikuussa 2015 Genoni teki kaksivuotisen jatkosopimuksen Davosin kanssa.
Maajoukkueura
Genoni on edustanut Sveitsiä kerran olympialaisissa ja viidesti MM-kilpailuissa. Hän oli Sveitsin ykkösmaalivahti, maan saavuttaessa MM-hopeaa vuoden 2018 MM-turnauksessa. Genoni edusti Sveitsiä myös alle 20-vuotiaiden MM-kilpailuissa vuosina 2005 ja 2006. Hän toimi molemmissa turnauksissa joukkueensa kakkosmaalivahtina ja pelasi kaikkiaan jälkimmäisessä turnauksessa vain 26 sekunnin verran.
Genoni pelasi myös alle 18-vuotiaiden MM-kilpailuissa vuonna 2005 sekä I-divisioonan MM-kilpailuissa vuonna 2004, jolloin hänellä oli turnauksen paras päästettyjen maalien keskiarvo (1.53). Genoni torjui Sveitsille A-lohkon kultaa.
Muuta
Genonin isoveli Gaetano on entinen jääkiekkohyökkääjä, joka pelasi urallaan myös yhden NLA-ottelun ZSC Lionsissa kaudella 2007–2008. Heidän pikkuveljensä Tiziano on pelannut jääkiekkoa puolustajana.
Nasdaq (yritys)
Nasdaq, Inc. (aiemmin NASDAQ OMX Group, Inc.) on yhdysvaltalainen pörssiyhtiö, joka omistaa ja operoi NASDAQ-pörssiä ja useita eurooppalaisia pörssejä Pohjoismaissa ja Baltiassa. Nasdaq, Inc. on pörssien markkina-arvoltaan maailman toiseksi suurin pörssitoimintaa harjoittava yhtiö.
Historia
NASDAQ aloitti toimintansa Yhdysvalloissa 8. helmikuuta 1971 maailman ensimmäisenä elektronisesti toimivana arvopaperipörssinä.
Lontoon pörssin ostoyritys
Australialainen Macquarie Bank teki joulukuussa 2005 yhteensä 2,2 miljardin euron ostotarjouksen Lontoon pörssistä (LSE), jonka Lontoon pörssi torjui sanoen sitä täysin riittämättömäksi. Maaliskuussa 2006 Lontoon pörssi sai puolestaan 3,5 miljardin euron ostotarjouksen Nasdaqilta, ja myöhemmin marraskuussa 2006 yhtiö korotti tarjoustaan noin neljään miljardiin euroon. Lontoon pörssi torjui molemmat tarjoukset.
Nasdaq omisti Lontoon pörssistä noin kolmanneksen. Se nosti omistustaan ostoyritysten aikana 25 prosentista 29 prosenttiin. Kahden epäonnistuneen ostoyrityksen jälkeen Nasdaq myi vuoden 2007 aikana koko omistuksensa Lontoon pörssistä.
OMX-kauppa
thumb|230px|NASDAQ OMX Groupin logo. Nasdaq sopi toukokuussa 2007 ruotsalais-suomalaisen pörssiyhtiön OMX:n ostosta 2,8 miljardilla eurolla. Sopimus astui täysin voimaan 27. helmikuuta 2008. Yrityskaupan myötä syntyneellä NASDAQ OMX Groupilla oli lähes kymmenen prosentin osuus maailman osakekaupoista, ja siitä tuli maailman kolmanneksi suurin pörssiyhtiö. Vuodesta 2014 lähtien NASDAQ OMX Group on tunnettu nimellä Nasdaq, Inc.
WFE:n tammikuun 2016 pörssivertailussa NASDAQ oli maailman toiseksi suurin pörssi pörssiin listattujen yritysten markkina-arvon perusteella (6 734 mrd USD). Konserniin kuuluva NASDAQ OMX Nordic Exchange oli tuntuvasti pienempi toimija (tammikuussa 2016 listattujen yritysten markkina-arvo 1 192 mrd. USD), joten Nasdaq-konsernin sijoitus jäi maailmassa toiseksi suurimmaksi. Markkina-arvoltaan selvästi suurin arvopaperipörssi oli New Yorkin pörssi (NYSE, yhtiöiden markkina-arvo 16 813 mrd. USD), joka on osa konserniyhtiö Intercontinental Exchangen (ICE) hallitsemia pörssiomistuksia.
This Is My Life (Anna Bergendahlin kappale)
This Is My Life on Anna Bergendahlin single vuodelta 2010. Kappaleen ovat tehneet Kristian Lagerström ja Bobby Ljunggren. Kappale voitti Melodifestivalen 2010 -kilpailun, ja edusti Ruotsia Eurovision laulukilpailussa 2010. Se kilpaili toisessa semifinaalissa, jossa se keräsi 62 pistettä, jäi sijalle 11 eikä päässyt finaaliin.
Qinghaijärvi
Qinghaijärvi, myös Tsinghaijärvi, Kukunor tai Kokonor on Luoteis-Kiinassa Qinghain maakunnassa sijaitseva laskujoeton suolajärvi. Tiibetin ylängöllä sijaitseva Qinghaijärvi on Kiinan suurin järvi. Sen pinta-ala on pienentynyt selvästi 1900-luvulla.
Suomalainen kirjailija Lauri Viita nimesi saturunoelmansa Kukunor (1949) järven mukaan. Päähenkilöinä kirjassa ovat "Kukunor ja Kalahari, kuuden vanha peikkopari".
Turnerin päiväkirjat
Turnerin päiväkirjat on William Luther Piercen (salanimellä Andrew Macdonald) vuonna 1978 kirjoittama romaani. Se on lähitulevaisuuden Yhdysvaltoihin sijoittuva apokalyptinen tarina etnisiin vähemmistöihin kohdistuvasta kansanmurhasta. Teosta on kutsuttu "rasistisen oikeiston raamatuksi", "valkoisen voiton käsikirjaksi" ja vallankumoussuunnitelmaksi. Pierce oli National Alliance -uusnatsiryhmä johtaja, ja romaani ilmestyi alkujaan sarjamuodossa sen lehdessä Attack!.
Turnerin päiväkirjat on kirjoitettu seikkailuromaanin tyyliin, ja on selvästi tarkoitettu vetoamaan laajaan yleisöön. Vuoteen 2000 mennessä romaania oli myyty noin 500 000 kappaletta, mutta 2000-luvun alkupuolelta lähtien sitä on pääasiassa levitetty ilmaiseksi verkossa.
Pierce oli entinen fysiikan professori Oregonin osavaltionyliopistossa ja American Nazi Party -puolueen perustajan George Lincoln Rockwellin seuraaja.
Vaikutteet
Turnerin päiväkirjojen perusrakenne on hyvin samantapainen kuin Jack Londonin vuonna 1908 julkaistussa romaanissa Rautakorko. Pierce itse kutsui Londonia "oman aikansa kansallissosialistiksi".
Politiikan tutkija Michael Barkunin mukaan Turnerin päiväkirjat muistuttaa huomattavasti Ernest Callenbachin samoihin aikoihin vuonna 1975 julkaistua utopiaromaania Ecotopia. Kummassakin teoksessa ääriliike saa haltuunsa ydinaseita ja käyttää niitä kiristysvälineenä perustaessaan Yhdysvaltain länsirannikolle oman itsenäisen alueensa. Ei ole kuitenkaan varmaa, ottiko Pierce vaikutteita Callenbachin teoksesta vai keksivätkö kumpikin saman konseptin itsenäisesti.
Juoni
Romaani on kirjoitettu sähköinsinöörin Earl Turnerin päiväkirjojen muodossa. Esipuheessa Turneria kuvataan yhdeksi "miehistä ja naisista, joiden kamppailu ja uhraukset pelastivat rotumme sen suurimman vaaran aikana." Päiväkirjat sijoittuvat ajanjakson kirjoittamishetken lähitulevaisuuteen vuosiin 1991–1993 ja kuvaavat Yhdysvaltoja, joka on täysin romahtanut sisäisesti valkoisten kansalaistensa voimattomuuden takia, ja Turnerin taistelua maan palauttamiseksi juutalaisten, mustien ja muiden vähemmistöjen hallinnasta. Turner liittyy ”Järjestöön” (The Order), joka käy sotaa ”Järjestelmää” (The System) eli Yhdysvaltojen hallintoa vastaan.
Vaikutus
Turnerin päiväkirjojen on uskottu innoittaneen valkoisen ylivallan kannattajien rikoksia Yhdysvalloissa ja ulkomailla, vaikka Pierce itse väitti epäilevänsä kirjan vaikutusta. Pierce ei ollut identiteettikristitty ja myöhemmässä romaanissaan Hunter pilkkasi liikkeen jäseniä avoimesti, mutta Turnerin päiväkirjat saavuttivat silti suuren suosion identiteettikristillisen liikkeen parissa.
Kirja oli todennäköinen inspiraatio The Order -nimisen ryhmän rikosten sarjalle 1980-luvulle. Ryhmä toisti monia rikoksia joita fiktiivinen "Järjestö" teki, mukaan lukien ryöstöt, rahan väärentäminen ja murhat. The Orderin johtajan Robert Jay Mathewsin kuoltua tulitaistelussa liittovaltion viranomaisten kanssa valkoisen ylivallan kannattajat ovat kutsuneet hänen kuolinpäiväänsä "Marttyyrien päiväksi" romaanin tapaan.
Romaani sai laajemmin huomiota vuonna 1995, kun Timothy McVeigh pidätettiin Oklahoma Cityn pommi-iskusta epäiltynä. McVeigh käytti iskussaan kuorma-autoon lastattua ammoniumnitraattipommia, kuten Järjestökin romaanissa kuvatussa FBI:n pääkonttorin pommituksessa. Oklahoma Cityn pommi räjähti kello 9:02, vain 13 minuuttia aikaisemmin kuin pommi romaanissa. Kun McVeigh pidätettiin, kirjan sivuja löydettiin hänen autonsa etupenkiltä. Oikeudenkäynnissä todistajat vahvistivat, että romaani kiehtoi McVeighia ja että tämä oli suositellut sitä ystävilleen. Pommi-iskun jälkeen amerikkalaiset antisemitismin ja rasismin vastaiset järjestöt vaativat teoksen vetämistä pois myynnistä, mutta American Booksellers Association -järjestön mukaan myös kiistanalaisen materiaalin myynti oli laillista Yhdysvaltain perustuslain ensimmäisen lisäyksen perusteella.
Vuonna 1999 Buford Furrow haavoitti viittä ihmistä, joista kolme oli lapsia, Los Angelesin juutalaiskeskuksessa. Hän myös tappoi filippiiniläisen postityöntekijän. Myöhemmin hän huomautti, että hänen tekonsa olivat ”herätys Amerikalle tappaa juutalaiset”. Vuonna 1998 afroamerikkalaisen James Byrdin murhaajat saivat innoitusta Piercen teoksesta. Romaanin uskottiin innoittaneen myös David Copelandia, joka tappoi kolme ihmistä ja haavoitti 139 muuta Lontoossa vuoden 1999 naulapommi-iskuissa.
Suomennokset
Teoksen lyhennelmä ilmestyi suomeksi vuonna 1993 Pekka Siitoimen Kansallis-mytologisen yhdistyksen kääntämänä. Romaanista on myös olemassa kokonainen kansallissosialismi.org -sivustolla julkaistu amatöörisuomennos.
Dimbal Habé
Dimbal Habé on maalaiskunta ja sen keskuskylä Moptin alueen Bankassin piirissä Malissa. Se sijaitsee Gondo-Senon tasangolla 18 kilometriä Bankassista lounaaseen. Kunnassa on 17 700 asukasta (vuonna 2009).
Moraalipsykologia
Moraalipsykologia on tieteenala, joka tutkii sitä, kuinka mieli tekee moraalisia päätöksiä. Alalla on kaksi erilaista lähestymistapaa. Filosofit ovat tutkineet tavallisia eettisiä ongelmia voidakseen tehdä johtopäätöksiä harkinnan luonteesta, sen mielekkyydestä, toiminnan vapaaehtoisuudesta ja moraalisesta vastuusta. Psykologit ovat tehneet kokeita tutkiakseen kognitiivisia prosesseja, jotka liittyvät moraalin omaksumiseen ja sen soveltamiseen.
Etelä-Suomen sotilaslääni
Etelä-Suomen sotilaslääni (lyh. ESSl) oli yksi Suomen puolustusvoimien maavoimien johtamasta sotilasläänistä, jonka esikunta (ESSlE) sijaitsi Helsingissä Lauttasaaressa ja jonka yleisöpalvelualueet jakautuivat kolmeen aluetoimistoon. Etelä-Suomen sotilaslääni lakkautettiin osana puolustusvoimauudistusta 31. joulukuuta 2014. Sen asevelvollisuusasiat siirtyivät Kaartin Jääkärirykmentille.
Organisaatio
Sotilasläänin viimeisenä esikuntapäällikkönä aloitti 1. syyskuuta 2014 everstiluutnantti Pekka Penttilä. Tehtävää hoiti 1. tammikuuta 2014 alkaen eversti Arto-Pekka Nurminen (s. 1961) siihen asti, kun hänet nimitettiin Porin prikaatin komentajaksi. Häntä olivat edeltäneet tehtävässä mm.: - kommodori Mikko Santavuori 2012 - 2013 - eversti Keijo Suominen (s. 1958) 2011 - 2012 - eversti Hannu Liimatta 2009 - 2010 - eversti Esko Vainio vuonna 2008
Historia
Etelä-Suomen Sotilaslääni aloitti toimintansa 1966 puolustusvoimien organisaatiomuutoksessa, kun luovuttiin kolmesta divisioonasta ja toimi seuraavaan puolustusvoimien organisaatiomuutokseen vuoteen 1993 asti, kun luotiin kolme maanpuolustusaluetta. Komentajina toimivat kenraaliluutnantti Paavo Ilmola 1966-69, kenraaliluutnantti Kai Halmevaara 1969-76, kenraaliluutnantti Jukka Pajula 1976-80, kenraaliluutnantti Jaakko Valtanen 1980-82, kenraaliluutnantti Keijo Tuominen 1982-88 ja kenraaliluutnantti Erkki Rannikko 1988-92. Sotilaslääni perustettiin uudelleen 1. tammikuuta 2008.
Moraalipsykologia
Kognitiivinen ja evolutiivinen moraalipsykologia tutkii niitä psykologisia mekanismeja, jotka mahdollistavat moraaliset arvoarvostelmat. Eri kulttuurien välillä on havaittu arvomaailmaan liittyviä eroja. Kun perustellaan ihmisten toimintaa ennakkoasenteiden perusteella, länsimaissa keskitytään yksilöön liittyviin seikkoihin, kun taas itämaissa keskitytään ihmisten keskinäisiin seikkoihin.
Perinteisesti moraalipsykologiassa on tutkittu muun muassa väkivaltaan liittyviä seikkoja ja auktoriteettikunnioitusta. Nykysin tutkittuja asioita ovat ihmisten tavallinen elämä ja siinä esiintyvien tiettyjen käyttäytymismallien yleisyys. Joskus on tehty myös sosiaalisiin preferensseihin liittyviä tutkimuksia, jolloin tutkitaan yksilön omien etujen korostamista toisten ihmisten etujen suhteen.
James Rest on määrittänyt moraaliin perustuvan käyttäytymisen seikat, jotka ovat sensitiivisyys, vaihtoehtojen ajattelu, motivaatio ja käyttäytymisen toteuttaminen. Nykyisin moraaliin liittyvään motivaatioon on havaittu olevan vaikutusta tietyillä asioilla. Näitä ovat intuitiot, tunteet, kyky tietyn laiseen käyttäytymiseen sekä kyky moraaliseen ajatteluun.
Dimbal Habé
Dimbal Habén kunnan pinta-ala on 635 neliökilometriä. Se rajoittuu pohjoisessa Bankassin piirin Kani Bozonin, idässä Bankassin ja Soubalan, etelässä Léssagou Habén ja Séguén sekä lännessä Bandiagaran piirin Bara Saran kuntiin. Seutu kuuluu Sahelin vyöhykkeeseen. Kunnan alueella ei ole pysyviä vesistöjä.
Kuntaan kuuluu 20 kylää. Asukkaat ovat dogoneja, markoja ja fulbeja.
Särki
Särki (Rutilus rutilus) on karppikalojen lahkoon (Cypriniformes) kuuluva makean ja murtoveden kalalaji, jota tavataan läntisessä Aasiassa ja Euroopassa Välimeren aluetta lukuun ottamatta. Sitä on myös siirretty moniin maihin sen alkuperäisen levinneisyysalueen ulkopuolella pääasiassa virkistyskalastuksen vuoksi. Särki on pitkänomainen ja sivuilta litteä laji, jolla on hopeiset kyljet, punaiset silmät ja punaiset vatsanpuoleiset evät. Särjet ovat parvikaloja ja syövät pääsääntöisesti pieniä eläimiä. Särjet voivat vaikuttaa vesistöjen rehevöitymiseen syömällä eläinplanktonia ja näin edistämällä kasviplanktonin lisääntymistä.
Koko ja ulkonäkö
Särki kasvaa tavallisesti 10–25 senttimetrin pituiseksi ja enimmillään 30–35 senttimetrin mittaiseksi ja 300–500 gramman painoiseksi. Naaraat ovat usein koiraita suurikokoisempia ja kasvavat myös hiukan nopeammin. Suomen dokumentoidusti painavin särki pyydettiin 29. heinäkuuta 2007 Posion Mutkalammesta, ja se painoi 1,24 kilogrammaa. Usein mainittu 2,5 kilon painoinen särki on todennäköisesti ollut oikeasti säyne. Viron ennätyssärki painoi 1,05 kilogrammaa, ja Ruotsin urheilukalastettujen särkien ennätys on 1,7 kilogrammaa. Muualla maailmassa särjet voivat kasvaa jopa 3 kilogramman painoisiksi; esimerkiksi Saksassa Reinistä pyydetty ennätyssärki on ollut 3,13 kilogrammaa. Särjen kasvu on melko hidasta, vain 2,5–3 senttimetriä vuodessa. Kasvunopeus vaihtelee ympäristöolosuhteiden mukaan. Italian Maggiorejärvessä vuonna 2006 tutkimustyötä varten suoritetuissa kalastuksissa pyydystettiin yhteensä 779 lajin yksilöä, joiden pituus vaihteli kaikkiaan 5,5 ja 38,8 senttimetrin välillä ja oli keskimäärin 21 senttimetriä. Kaikkiaan koiraiden laskettiin olevan naaraita huomattavasti pienikokoisempia.
Levinneisyys ja elinympäristö
Särjen luonnollinen levinneisyys ulottuu Aasian länsiosista miltei koko Eurooppaan Välimeren aluetta lukuun ottamatta. Särkeä on siirretty kalastuksen, onginnan, rehuntuotannon tai urheilukalastuksen vuoksi useisiin maihin, ja sitä tavataan vieraslajina Australiassa, Kyproksella, Espanjassa, Italiassa, Portugalissa, Azoreilla, Marokossa, Kazakstanissa, Britanniassa ja Irlannissa. Luoteis-Italiassa ja Irlannissa se luokitellaan invasiiviseksi eli haitalliseksi vieraslajiksi. Kansainvälinen luonnonsuojeluliitto IUCN luokittelee särjen elinvoimaiseksi lajiksi sen laajan levinneisyyden ja vähäisien uhkien vuoksi. Laji on myös Suomessa luokiteltu alueellisesti elinvoimaiseksi.
Suomessa särkeä esiintyy kaikissa rannikkovesissä ja sisävesissäkin yleisenä pohjoisinta Lappia lukuun ottamatta. Särki on ahvenen ja hauen jälkeen Suomen kolmanneksi yleisin kalalaji. Särki on myös Ruotsissa yleinen ja kuuluu maan kuuden yleisimmän kalalajin joukkoon. Karut järvet ja lammet ovat särjen ensisijaista elinympäristöä. Toissijaisia elinympäristöjä ovat joet, norot, purot, rehevät järvet ja rehevät lammet. Särki viihtyy rehevässä vedessä ja kestää vähähappisuutta, mutta ei siedä liian hapanta vettä. Tavallisesti särjet elävät vesissä, joiden suolapitoisuus on 10–14 ppt. Särjelle tappava yläraja on 15–17 ppt. Sen vaatima veden kovuus on 10–15 °dH.
Ravinto ja elintavat
Särjen ravintoa ovat planktonäyriäiset, pohjaeläimet, kotilot, sinisimpukat ja joskus myös vesikasvit. Särjet vaikuttavat elintapojensa vuoksi vesistöjen rehevöitymiseen, sillä ne kuluttavat tehokkaasti eläinplanktonia, minkä seurauksena kasviplanktonia syövien ja niiden määrää rajoittavien eläinplanktonien määrä vähenee ja vesi rehevöityy kasviplanktonin lisääntymisen johdosta. Särkien ja muiden sen heimon lajien lisäksi myös maa- ja metsätalouden ravinnekuormat rehevöittävät vesiä. Toisaalta särjellä on tärkeä merkitys järvien ekologiassa, sillä se muuttaa kasvillisuutta ja pohjaeläimiä ravinnoksi joidenkin ihmisten mielestä arvokkaammille lajeille kuten hauelle, kuhalle, ahvenelle ja ankeriaalle. 250px|thumb|oikea|Särkiparvi julkisessa [[akvaariossa Unkarissa.]] Särjet ovat parvikaloja ja voivat muodostaa parvia myös muiden särkien heimon kalojen tai ahventen kanssa. Särjet ovat melko paikallisia kaloja. Ne oleskelevat enimmäkseen lämpimissä pintavesissä harppauskerroksen yläpuolella. Särjet talvehtivat syvissä vesissä. Särjet voivat elää 15 vuoden ikäisiksi, mutta tavallisesti ne eivät saalistuspaineen vuoksi elä yli kymmenvuotiaiksi. Vanhimmat Suomessa tavatut särkiyksilöt ovat saavuttaneet 35 vuoden iän.
Loiset
Koska särki on niin yleinen, liikkuu suhteellisesti paljon, muodostaa parvia ja kykenee hyödyntämään eri ravintoresursseja monipuolisesti, se on sopiva isäntä monille loisille. Särjen kiduksissa loisivia eliöitä ovat Capriniana piscium, Apiosoma-suvun lajit, Ichthyophthirius multifiliis, Myxobolus-suvun lajit, Dactylogyrus-suvun lajit, Gyrodactylus-suvun lajit, Paradiplozoon homoion, Rhipidocotyle campanula -lajin toukkavaihe, Philometra-suvun lajit, Ergasilus briani ja Argulus folia. Sen evissä loisivat Epistylis-suvun lajit, Ichthyophthirius multifiliis, Encentrum kozminskii, Gyrodactylus-lajit, Rhipidocotyle fennica, Philometra-lajit, Neoergasilus japonicus, Argulus folia ja kalajuotikas (Piscicola geometra). Särjen ihon loisia taas ovat Epistylis-lajit, Ichthyophthirius multifiliis, Gyrodactylus-lajit, Argulus folia ja kalajuotikas. Sen lihaskudoksessa loisii Myxobolus pseudodispar. Särjen ruumiinontelon loisia puolestaan ovat hihnamato (Ligula intestinalis) ja Raphidascaris acus. Lajin suolistossa loisivat Allocreadium isosporum, Sphaerostomum glogiporum, Proteocephalus-suvun lajit, Caryophyllaeus laticeps, Raphidascaris acus, Pseudocapillaria-suvun lajit, Neoechinorhynchus rutili, Acanthocephalus lucii sekä Acanthocephalus anguillae. Sen munuaisten loisia taas ovat Myxobolus muelleri ja Myxidium rhodei. Särjen lasiaisessa loisivat Tylodelphus clavata -lajin toukkavaihe, Tylodelphus podicipina -lajin toukkavaihe ja Diplostomum-suvun lajien toukkavaiheet. Sappirakon loisia ovat Zschokkella-suvun lajit ja Chloromyxum-suvun lajit. Särjen virtsanjohtimessa loisii Phyllodistomum folium ja mykiössä Diplostomum-suvun lajien toukkavaiheet.
Käyttö ja kalastus
250px|thumb|oikea|Paahdettua särkeä. Särkeä voidaan saada käytännössä lähes millä vain pyydyksellä. Se oli ruokakalana 1900-luvun alussa arvossaan, mutta sittemmin sen suosio on vähentynyt. Vaikka sitä pidetäänkin nykyisin melko yleisesti ”roskakalana”, on särjellä silti edelleen käyttöä ihmisruokana. Särjen liha on maukasta varsinkin kirkasvetisissä vesissä ja on parhaimmillaan veden lämpötilan ollessa alle kymmenen celsiusastetta. Sen ruodot pehmenevät kypsytettäessä mainiosti, ja ne voidaan myös jauhaa lihamyllyllä. Nykyisin särkeä myydään esimerkiksi purkitettuna. Vuonna 2018 Suomessa kulutettiin särkeä keskimäärin 50 grammaa henkilöä kohden vuodessa. Kulutettujen särkikilojen määrä vuodessa henkilöä kohden on ollut vuodesta 2011 lähtien joka vuosi 40 ja 60 gramman välillä. Särkeä hyödynnetään myös lemmikkieläinten ja turkiseläinten ravintona. Luonnonvarakeskuksen mukaan särkeä voitaisiin kestävästi kalastaa vuosittain jopa 50 miljoonaa kiloa. Särjen suomuja voitaisiin myös hyödyntää gelatiinin valmistuksessa. Särkeä suositaan syöttikalana esimerkiksi haukia, kuhia ja ankeriaita kalastettaessa.
Hultsfredin kunta
Hultsfredin kunta on Kalmarin läänissä sijaitseva Ruotsin kunta. Maakuntajaossa se kuuluu Smålandiin. Kunnan keskustaajama on Hultsfred.
Kunnan maapinta-ala on 1 121,50 neliökilometriä (1.1.2016) ja asukasluku 14 107 henkeä (31.12.2020).
Vuonna 2007 kunnassa oli 71,18 km² peltoa, joten saman ajankohdan maapinta-alaan vertaamalla saadaan peltojen osuudeksi 6,3 prosenttia kunnan maapinta-alasta.
Kuntajaon kehitys
Lönnebergaan, Venaan ja Hultsfredin kauppalaan uudistus ei vaikuttanut. Virserum muutettiin vuonna 1957 kauppalaksi, jolloin vuonna 1917 perustettu Virserumin taajaväkinen yhdyskunta lakkautettiin. Vuonna 1969 Lönneberga ja Målilla liitettiin Hultsfrediin. Nykyinen Hultsfredin kunta muodostettiin vuonna 1971, jolloin kauppala yhdistettiin Mörlundan, Venan ja Virserumin kanssa.
Vaakuna
Entisellä Hultsfredin kauppalalla ei ollut vaakunaa, mutta eräillä maalaiskunnilla oli oma vaakuna.
Väestönkehitys
Kunnan väestö taustan mukaan on esitetty seuraavassa taulukossa.
Vielä vanhempien vuoden 1984 lopun tietojen mukaan 3,4 prosenttia kunnan asukkaista oli ulkomailla syntyneitä. Tuolloin kunnassa asui 167 Suomessa syntynyttä, mikä vastasi 1,0 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 167 779 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 50 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 8 taajamaa, joiden osuus kunnan väestöstä vuoden 2010 lopussa oli 81,1 prosenttia. Taajamien ulkopuolella asui tuolloin 2 587 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Luettelossa mainituista taajamista Målilla Kyrkby on sittemmin kasvanut yhteen Målilla station -nimisen taajaman kanssa, jolloin yhteenkasvaneen taajaman nimeksi annettiin Målilla.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Hultsfredin kunnanvaltuustossa vuodesta 1973 lähtien.
Piirit
thumb|right|250px|Kartta Hultsfredin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Frynos-maalari
Frynos-maalari oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 560–540 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Frynoksen signeeraamia vaaseja. Heitä on ehdotettu myös samaksi henkilöksi.
Frynos-maalari oli osa niin kutsuttua Pienet mestarit -ryhmää, ja maalasi pääasiassa kyliksejä, kuten huulimaljoja. Lisäksi hänen tiedetään maalanneen joitakin amforoita. Frynos-maalarin maalaukset ovat eloisia ja niissä on paljon yksityiskohtia. Hän käyttää lisävärinä usein punaista.
Tummapikkuliitäjä
Tummapikkuliitäjä (Puffinus huttoni) on ulappaliitäjien heimoon kuuluva Uuden-Seelannin kotoperäinen ulappalintu. Se pesii vain Eteläsaaren koillisosan Seaward Kaikoura Rangella. Sen populaation koko on noin 300 000–350 000 yksilöä. Gregory Mathews kuvaili lajin holotyypin Snaressaarelta 1912.
R-77
Käyttäjämaat
Ohjuksen käyttäjämaat:
Muunnoksia
Ohjusperheen muita malleja:
War Games
War Games on saksalaisen Heavy Metal-yhtye Grave Diggerin kolmas albumi, joka julkaistiin 1. helmikuuta 1986.
Maestà
thumb|300px|[[Duccio di Buoninsegna: Maestà, 1308–1311.]]
Maestà tarkoittaa taidehistoriassa valtaistuimella istuvaa Neitsyt Mariaa, Jeesus-lapsen kanssa tai yksinään. Maestà-hahmon ympärillä on usein enkeleitä ja pyhimyksiä.
Aihe oli yleinen italialaisessa taiteessa 1200- ja 1300-luvulla.
Athensin piirikunta
Athensin piirikunta on piirikunta Ohiossa, Yhdysvalloissa. Sen hallinnollinen keskus ja suurin kaupunki on Athens. Kaupunki ja piirikunta on nimetty kreikkalaisen Ateenan kaupungin mukaan.
Maantiede
Athensin naapuripiirikuntia ovat Meigs etelässä, Vinton lännessä, Hocking luoteessa, Perry pohjoisessa, Morgan koillisessa, Washington idässä ja kaakossa Länsi-Virginian puolella Woodin piirikunta.
Väestö
Vuoden 2010 väestönlaskennan mukaan piirikunnassa oli 64 757 asukasta. Etniset ryhmät jakautuivat valkoisiin (92,2 %), mustiin (2,7 %), alkuperäisamerikkalaisiin (0,1 %) ja aasialaisiin (2,7 %).
Rashaidat
Rashaidat ovat beduiineja, jotka elävät Punaisenmeren molemmin puolin. He ovat lähtöisin Banu Abs-heimosta Arabian niemimaalta. Suurin osa asuu Arabian niemimaalla.
Pederså
Pederså on kylä Kemiönsaaren kunnassa Varsinais-Suomessa. Kylä sijaitsee kunnan itälaidalla meren rannalla, vaikka varsinainen kylän keskus on hieman sisempänä maalla.
Pederså on pinta-alantaan Kemiön suurin kylä. Pedersån asutus noudattelee mereen laskevaa Åmunsbäcken-ojaa. Kylän historiallinen kylätontti on edelleen tiiviisti asuttu. Lisäksi meren rannalla on sekä pysyvää että kesäasutusta. Ojalaakso on viljelty ja laaksoa raajaavat sekä pohjoisesta että etelästä jyrkästi nousevat kalliot. Kylän alue ulottuu laajalle Åmunsbäckenin eteläpuolisille kallio- ja metsäalueille. Ojan suisto on nimeltään Åmunnen. Sen edustalla oleva saari Kräpplan kuuluu Pedersåhon. Kyläalueen länsiosassa on kolme kuivattua suota Åkerkärret, Kvarnkärret ja Trankärret. Länsilaidan korkea Björnbergen kohoaa yli 60 metriin merenpinnasta.
Varhaisin maininta Pedersåsta on vuoden 1566 maakirjassa. Tuolloin kylässä oli kuusi taloa. Isojako toteutettiin kylässä 1783, jolloin taloja oli yhdeksän. Kylässä on sijainnut ennen kansakoulu. Pedersån nuorisoseurantalo Ljungborg valmistui 1932. Kylässä sijaitsevalta Björnbergeniltä louhittiin kokeilumielessä kalsiittia 1990-luvulla.
Sysisiipi
Sysisiipi (Phragmatobia luctifera) on siilikkäisiin kuuluva, tumma perhoslaji.
Koko ja ulkonäkö
Sysisiipi on hyvin tumma perhoslaji. Etusiivet ovat yksiväriset ja lähes mustat. Takasiivet hieman vaaleammat, läpikuultavat, ja niiden takareunassa on keltainen laikku. Pää ja keskiruumis ovat mustat, mutta takaruumis on kirkkaankeltainen ja siinä on mustia täpliä. Siipiväli on 26–35 mm. Koiraat ovat naaraita kookkaampia.
Levinneisyys ja lentoaika
Sysisiipi on keskieurooppalainen perhoslaji, joka on tavattu Pohjoismaissa vain kaksi kertaa: Tanskan Bornholmilla vuonna 2002 ja Suomessa Kirkkonummella vuonna 2004. Luontainen levinneisyys ulottuu Espanjasta Keski-Euroopan läpi Turkkiin, Kiinaan ja Japaniin saakka. Baltian maissa sysisiipeä tavataan paikoittain Viron, Latvian ja Liettuan rannikoilla.
Lentoaika on toukokuusta kesäkuulle ja myös ainoa Suomesta löytynyt yksilö oli lentänyt pyydykseen touko-kesäkuun vaihteessa
Elinympäristö ja elintavat
Baltiassa sysisiipi viihtyy lämpimillä ja kuivilla ruohikkomailla. Alpeilla sitä tavataan myös kosteammista ympäristöistä. Molemmat sukupuolet lentävät yöllä lähellä maanpintaa. Koiraat tulevat valolle naaraita helpommin. Naaras munii noin 100 munaa, ja toukat ovat täysikasvuisia elokuussa. Kotelo talvehtii.
Ivan Šaponjić
Ivan Šaponjić (s. 2. elokuuta 1997 Nova Varoš, Serbia) on serbialainen jalkapalloilija. Hän edustaa Espanjan pääsarjassa pelaavaa Atlético Madridia. Šaponjić on pelipaikaltaan hyökkääjä.
Seurajoukkueura
Šaponjić teki läpimurtonsa pääsarjatasolla belgradilaisessa Partizanissa, jonka riveissä hän voitti Serbian liiga- ja cup-mestaruudet. Vuonna 2016 hän siirtyi Portugalin pääsarjassa pelaavaan Benficaan, mutta sai peliaikaa vain seuran reservijoukkueessa. Kauden 2017–18 hän pelasi lainasopimuksella belgialaisessa Zulte Waregemissa. Šaponjić siirtyi nykyiseen seuraansa heinäkuussa 2019.
Maajoukkueura
Šaponjić on edustanut maataan eri ikäkausimaajoukkueissa. Vuonna 2015 hän voitti alle 20-vuotiaiden maailmanmestaruuden Uudessa-Seelannissa järjestetyssä lopputurnauksessa. Šaponjić teki turnauksessa kaksi maalia.
Roxana Crisólogo
Roxana Crisólogo Correa (s. 1966 Lima) on Suomessa asuva perulainen runoilija, kulttuurituottaja ja kääntäjä.
Hän on opiskellut kirjallisuutta ja tiedotusoppia Limassa Universidad Nacional Mayor de San Marcosissa, sekä oikeustiedettä Universidad Nacional Federico Villarrealissa sekä Helsingin yliopistossa ja erikoistunut kansainväliseen oikeuteen. Crisólogo on toiminut Red por la Democratización Global (NIGD) -järjestössä Limassa demokratisoitumisen puolesta ja naisiin kohdistuvaa väkivaltaa vastaan.
Crisólogo on julkaissut viisi runokokoelmaa: Abajo sobre el cielo (Alhaalla taivaan yllä), Animal del camino (Matkaeläin), Ludy D, Trenes (Junat) ja Kauneus (la belleza). Crisólogo perusti monikielisen kirjallisuusprojektin Sivuvalo: Onko tämä suomalaista kirjallisuutta?, joka Koneen säätiön kolmivuotisella tuella edisti Suomessa asuvien, maahanmuuttajataustaisten runoilijoiden ja kirjailijoiden työtä ja näkyvyyttä.
Parhaillaan hän edustaa Suomea koordinaattorina NolitchX Nordic Literatures in Change and Exchange -kirjallisuusprojektissa, jonka tavoitteena on edistää maahanmuuttajakielillä työskentelevien kirjailijoiden verkostoitumista Pohjoismaiden alueella.
Roxanan runous käsittelee niitä valtasuhteita, joita post-kapitalistisen ajan arki tuottaa. Hänen runoutensa uudelleenkirjoittaa historiaa ja antaa äänen niille, joilta se on perinteisesti viety. Tätä voidaan pitää runouden dekolonisaationa, joka tuottaa uutta kansallisepiikkaa uusin sankarein. Roxanan runoudessa identiteetti on konfliktien kenttä: hän tutkii siirtymää kohti monikansallista identiteettiä sisäisten ja ulkoisten muuttokokemuksien kautta.
USS Woodworth
USS Woodworth (runkonumero DD-460) oli Yhdysvaltain laivaston Benson-luokan hävittäjä toisessa maailmansodassa, jolloin se suojasi Atlantilla saattueita.
Valmistus
Alus tilattiin San Franciscosta Kaliforniasta Bethlehem Shipbuilding Corporationilta, missä köli laskettiin 30. huhtikuuta 1941. Alus laskettiin vesille saman vuoden lopulla 29. marraskuuta kumminaan kommodori Selim E. Woodworthin käly ja otettiin palvelukseen 30. huhtikuuta 1942 ensimmäisenä päällikkönään R. C. Webb Junior.
Palvelus
Palvelukseen oton jälkeen alus oli varustettavana ja erilaisissa koeajoissa seuraavat neljä kuukautta, minkä jälkeen se oli vuoden 1942 lopun Tyynellämerellä saattuetehtävissä. Alus vieraili lukuisissa satamissa Australian ja Guadalcanalin välillä. Tammikuussa 1943 se liitettiin Task Force 65:een, jonka mukana alus osallistui erilaisiin tehtäviin ja harjoituksiin Uusilla Hebrideillä Espiritu Santon alueella.
Pekka Suvitie
Alunperin Pekka Suvitie oli 10-ottelija, jossa hän voitti ensimmäisen Suomen mestaruuden vuonna 1972. Seuraavana vuonna Suvitie saavutti 10-ottelussa SM-hopeaa Heikki Kyösolan ottaessa niukan voiton Suvitiestä. Samanaikaiset opinnot Turun yliopiston oikeustieteellisessä pakottivat rajaamaan ajankäyttöä yleisurheilun, ja näin pituushypystä tuli päälaji. Siinä hän otti Suomen mestaruuden vuoden 1974 Kalevan kisoissa tiukan taistelun Tapani Taavitsaisen kanssa heidän päätyessä samaan tulokseen 7,79 m Suvivuon toisen hypyn ollessa parempi. Vuonna 1975 hän palasi 10-otteluun ottaen toisen Suomen mestaruutensa uudella SE-tuloksella 7 829 kovien kilpakumppanien Heikki Leppäsen ja Johannes Lahden sijoittuessa muille mitaleille. Saman vuoden syksyllä käydyissä moniottelijoiden Eurooppa cup-kilpailussa Suviovuo parhaan suomalaisena sijoittui 5:ksi. Olympiavuoteen 1976 Suvitie panosti keskittymällä enemmän heikompiin 10-ottelulajeihinsa eli 400 ja 1 500 metrin juoksuihin. Tämä ei kuitenlkaan tuottanut tulosta, jonka vuoksi panostus yleisurheiluun ei ollut enää sen jälkeen yhtä intensiivistä kuin aiemmin.
Pekka Suvitie valmistui oikeustieteellisestä vuonna 1979. Hän kilpaili vielä pituudessa, jossa saavutti SM-pronssia vuonna 1978 ja SM-kultaa vuonna 1979 ja samana vuonna myös kolmiloikan SM-hopeaa. Hän saavutti vuonna 1978 Kansainvälisen työläisurheilukomitea (CSIT) mestaruuskisoissa pituushyppykultaa. Vuodesta 1981 jälkeen Suvitie edusti Raision Urheilijoita.
Suvitie ei lakimieheksi valmistumisensa jälkeen kuitenkaan toiminut alalla. Hän toimi urheilu-uransa jälkeen 1980-luvulla yövartijana ja paikallislehden toimittajana. Sen jälkeen hän toimi parikymmentä vuotta rakenuksille uudistalojen sisutuksien tekijänä. Eläkkeelle hän jäi vuonna 2015.
Pekka Suvitie osallistui poliittiseen toimintaan SKDL:n edustajana. Hän toimi 1980-luvulla Turun kaupunginvaltuutettuna ja oli kansanedustajaehdokkaana myös useammissa 1980-luvun eduskuntavaaleissa.
Tinsel Korey
Tinsel Korey (s. 25. maaliskuuta 1980, Toronto, Ontario, Kanada) on kanadalainen näyttelijä, maalari sekä muusikko, joka näyttelee loppuvuodesta 2009 ilmestyvässä elokuvassa Twilight – Uusikuu. Elokuvassa Korey esittää Emily Youngia. Korey kirjoittaa ja esittää omaa musiikkia. Hän on opiskellut näyttelemistä sekä musiikkia useissa kouluissa. Vapaa-ajallaan Korey pitää muun muassa baseballista, koripallosta, uimisesta, kuntosalilla käymisestä, juoksemisesta ja trampoliinilla hyppimisestä. Hän myös laulaa, soittaa kitaraa ja pianoa sekä tanssii mielellään vapaa-aikanaan. Koreyn lempikirjoihin kuuluvat J. K. Rowlingin Harry Potter -kirjat. Hän painaa noin 52 kiloa, hänen silmänsä ovat ruskeat ja hiuksensa tummanruskeat.
Nuoruus ja yksityiselämä
Korey syntyi ja varttui Torontossa, Ontariossa, Kanadassa. Hänet adoptoitiin kaksivuotiaana ja hän kasvoi juutalaisessa yhteisössä, mutta hänen biologiset vanhempansa ovat amerikan alkuperäiskansaa. Teininä Korey esiintyi mainoksissa ja muutti Vancouveriin vuonna 2002, jotta saisi panostettua näyttelijän uraansa. Hän työskenteli hetken ajan tarjoilijana saavuttuaan Vancouveriin.
Ura
Korey on vieraillut mm. tv-sarjoissa Pelastajat, Da Vincin murhatutkimukset , Godiva's, Intelligence ja The Guard.
Elokuvadebyyttinsä Korey teki vuonna 2005 suoraan DVD:lle ilmestyneessä elokuvassa It Waits. Samana vuonna hän esiintyi televisio minisarjassa Into the West, minkä tuotti Steven Spielberg. Vuonna 2006 Korey esitti raiskauksen uhria Carl Bessain elokuvassa Unnatural & Accidental. Korey työskenteli uudelleen Bessain kanssa vuonna 2008 elokuvan Mothers & Daughters tiimoilla ja tulee näyttelemään myös elokuvassa Fathers & Sons.
Vuonna 2007 Korey esiintyi Joseph Gordon-Levittin tähdittämässä elokuvassa The Lookout. Samana vuonna hän näytteli CTV:n TV-elokuvassa Luna: Spirit of the Whale, jossa esiintyivät mm. Adam Beach, Graham Greene ja Tantoo Cardinal. Korey näytteli Airofdayta suositussa vuoden 2007 minisarjassa Tin Man yhdessä Zooey Ceschanelin kanssa.
Vuonna 2009 hän työskenteli yhdessä It Waits-elokuvan ohjaajan Steve R. Monroen kanssa TV-elokuvassa Wyvern. Korey näyttelee Emily Youngia Twilight-elokuvissa Twilight – Uusikuu (2009), Twilight – Epäilys (2010) ja Twilight – Aamunkoi osa 2 (2012). Elokuvat perustuvat Stephenie Meyerin Houkutus-kirjasarjan romaaneihin Uusikuu, Epäilys ja Aamunkoi.
Rockwell (kirjaintyyppi)
pienoiskuva|Rockwell Rockwell on egyptienne- tai slab serif -kirjaintyyppi, jonka suunnitteli Frank Pierpont. Monotype julkaisi sen vuonna 1934, jolloin slab serif -kirjaintyypit olivat tulleet uudestaan muotiin. Rockwellin suuri x-korkeus ja kirjainmuotojen selkeys tekevät siitä helppolukuisen. Rockwellista on saatavilla yhdeksän eri leikkausta, muun muassa kaksi kapeaa leikkausta, joten se on hyvin monipuolinen kirjaintyyppi. Se sopii erityisen hyvin mainostarkoituksiin, otsikoihin ja lyhyisiin tekstikappaleisiin.
Lompolo
Lompolo tai lompalo tarkoittaa järvimäistä suvantoa joen varrella. Lompolo-sanaa käytetään Peräpohjolan murteissa. Lompolo on lainattu suomeen (pohjois)saamen luobbal-sanasta, joka tarkoittaa samaa, mutta on suomen kielen lampi-sanan etymologinen vastine.
America’s Best Dance Crew
America’s Best Dance Crew on MTV:llä pyörivä ohjelma, jossa etsitään Yhdysvaltain parasta katutanssiryhmää. Tuomareina toimivat Shane Sparks, Lil Mama ja JC Chasezja juontaja Mario Lopez ja ohjelman keksijä on Randy Jackson. Ensimmäisen kauden voitti JabbaWockeeZ, toisen Super Crew, kolmannen Quest Crew, neljännen We Are Heroes, viidennen Poreotix ja kuudennen I aM mE.